b'\n_START_ARTICLE_\nDumbr\xc4\x83veni\n_START_SECTION_\nA\xc8\x99ezare\n_START_PARAGRAPH_\nOra\xc8\x99ul se afl\xc4\x83 pe malul r\xc3\xa2ului T\xc3\xa2rnava Mare, la 20\xc2\xa0km distan\xc8\x9b\xc4\x83 de Media\xc8\x99, 20\xc2\xa0km de Sighi\xc8\x99oara \xc8\x99i la 77\xc2\xa0km de municipiul Sibiu. Ora\xc8\x99ul este situat pe partea dreapt\xc4\x83 a r\xc3\xa2ului T\xc3\xa2rnava Mare, \xc3\xaen regiunea de dealuri mijlocii a Podi\xc8\x99ului Transilvaniei, mai exact Podi\xc8\x99ul T\xc3\xa2rnavelor (43\xc2\xb013\xe2\x80\x99 latitudine nordic\xc4\x83 \xc8\x99i 42\xc2\xb012\xe2\x80\x99 longitudine estic\xc4\x83). Conform raionarii fizico-geografice din \xe2\x80\x9eGeografia fizica\xe2\x80\x9d\xe2\x80\x931983, zona se \xc3\xaencadreaz\xc4\x83 \xc3\xaen provincia central\xc4\x83 european\xc4\x83. subprovincia carpatic\xc4\x83, \xc8\x9binutul podi\xc8\x99ului \xc3\xaenalt al Transilvaniei, realm deluros al T\xc3\xa2rnavelor._NEWLINE_Morfogenetic, ora\xc8\x99ul se \xc3\xaencadreaz\xc4\x83 \xc3\xaen etajul dealurilor \xc8\x99i podi\xc8\x99urilor, \xc3\xaen care predomin\xc4\x83 terenuri cu predispozi\xc8\x9bie la alunecare \xc8\x99i eroziune, at\xc3\xa2t la suprafa\xc8\x9ba c\xc3\xa2t \xc8\x99i \xc3\xaen ad\xc3\xa2ncime din cauza stratului litologic._NEWLINE_Altitudinal, Dumbr\xc4\x83veni se \xc3\xaencadreaz\xc4\x83 \xc3\xaentre 340 m \xc8\x99i 600 m altitudinea medie fiind de 495m.\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 2011, popula\xc8\x9bia ora\xc8\x99ului Dumbr\xc4\x83veni se ridic\xc4\x83 la 7.388 de\xc2\xa0locuitori, \xc3\xaen sc\xc4\x83dere fa\xc8\x9b\xc4\x83 de recens\xc4\x83m\xc3\xa2ntul anterior din 2002, c\xc3\xa2nd se \xc3\xaenregistraser\xc4\x83 8.419\xc2\xa0locuitori. Majoritatea locuitorilor sunt rom\xc3\xa2ni (66,5%). Principalele minorit\xc4\x83\xc8\x9bi sunt cele de romi (17,45%) \xc8\x99i maghiari (8,73%). Pentru 6,08% din popula\xc8\x9bie, apartenen\xc8\x9ba etnic\xc4\x83 nu este cunoscut\xc4\x83._NEWLINE_Din punct de vedere confesional, majoritatea locuitorilor sunt ortodoc\xc8\x99i (79,17%), dar exist\xc4\x83 \xc8\x99i minorit\xc4\x83\xc8\x9bi de reforma\xc8\x9bi (6,73%), greco-catolici (2,04%), penticostali (1,72%) \xc8\x99i romano-catolici (1,66%). Pentru 6,17% din popula\xc8\x9bie, nu este cunoscut\xc4\x83 apartenen\xc8\x9ba confesional\xc4\x83._NEWLINE_Dumbr\xc4\x83veni - evolu\xc8\x9bia demografic\xc4\x83_NEWLINE_Date: Recens\xc4\x83minte sau birourile de statistic\xc4\x83 - grafic\xc4\x83 realizat\xc4\x83 de Wikipedia\n_START_SECTION_\nPerioada preistoric\xc4\x83\n_START_PARAGRAPH_\nDescoperirea unei securi de piatr\xc4\x83 cioplit\xc4\x83 la Curciu \xc8\x99i a unor oase de mamut la Dumbr\xc4\x83veni, aduc ipoteza c\xc4\x83 \xc3\xaen aria ora\xc8\x99ului au existat a\xc8\x99ez\xc4\x83ri omene\xc8\x99ti \xc3\xaenc\xc4\x83 din paleolitic. Primele dovezi sigure de via\xc8\x9b\xc4\x83 omeneasc\xc4\x83 pe aria Dumbr\xc4\x83venilor au o vechime de circa 3.000 de ani, mai exact din civiliza\xc8\x9bia fierului. Este vorba de un bordei hallstatian cu ad\xc3\xa2ncimea de 2,5 metri \xc3\xaen care s-a g\xc4\x83sit un vas de lut cu caneluri, ce con\xc8\x9binea boabe de gr\xc3\xa2u carbonizate. Bordeiul avea \xc8\x99i o vatr\xc4\x83 de cenu\xc8\x99\xc4\x83 \xc8\x99i dateaz\xc4\x83 din jurul anilor 800 \xc3\xae.e.n. Aceste urme de locuire au fost descoperite chiar \xc3\xaen centrul ora\xc8\x99ului, \xc3\xaen 1971, c\xc3\xa2nd s-a s\xc4\x83pat funda\xc8\x9bia cl\xc4\x83dirii Po\xc8\x99tei. _NEWLINE_La \xc3\xaenceputul secolului III \xc3\xae.e.n. triburile celtice se a\xc8\x99az\xc4\x83 \xc3\xaen zona T\xc3\xa2rnavelor. Dovad\xc4\x83 acestei prezen\xc8\x9bei stau mai multe urne provenind dintr-un cimitir celtic ce s-au g\xc4\x83sit, \xc3\xaen 1970, la sud de gara actual\xc4\x83 a ora\xc8\x99ului, \xc3\xaentre calea ferat\xc4\x83 \xc8\x99i \xc8\x99oseaua na\xc8\x9bional\xc4\x83.\n_START_SECTION_\nPerioada dacic\xc4\x83\n_START_PARAGRAPH_\nTot \xc3\xaen zona de sud a g\xc4\x83rii Dumbr\xc4\x83veni, la cariera de p\xc4\x83m\xc3\xa2nt, s-au g\xc4\x83sit c\xc3\xa2teva schelete \xc8\x99i ce\xc8\x99ti dacice, care \xc3\xaen cea mai mare parte au fost distruse de muncitorii de la carier\xc4\x83 \xc3\xaen timpul lucr\xc4\x83rilor. Mai multe dovezi ale existen\xc8\x9bei dacilor pe acest teritoriu, respectiv vase mari \xc3\xaen form\xc4\x83 de sac cu butoni, vase-borcan, fructiere, cuptor de p\xc3\xa2ine, vase de provizii, au fost descoperite \xc3\xaen apropierea Dumbr\xc4\x83venilor, \xc3\xaen comuna Gogan.\n_START_SECTION_\nPerioada roman\xc4\x83\n_START_PARAGRAPH_\n\xc3\x8en primul secol al erei noastre, zona T\xc3\xa2rnavei Mari a venit \xc3\xaen contact cu \xc3\xaemp\xc4\x83r\xc4\x83\xc8\x9bia roman\xc4\x83, ceea ce a permis descoperirea \xc3\xaen Sighi\xc8\x99oara \xc8\x99i Laslea, a unor tezaure monetare din aceast\xc4\x83 epoc\xc4\x83. Mai mult, pe l\xc3\xa2ng\xc4\x83 Dumbr\xc4\x83veni trecea marele drum roman ce venea de la Apulum, pe T\xc3\xa2rnava Mare \xc3\xaen sus, p\xc3\xa2n\xc4\x83 la Odorhei \xc8\x99i de acolo cotea la st\xc3\xa2nga spre castrele romane de la Inl\xc4\x83ceni \xc8\x99i S\xc4\x83r\xc4\x83\xc8\x9beni.\n_START_SECTION_\nPerioada migra\xc8\x9biilor\n_START_PARAGRAPH_\nPe teritoriul ora\xc8\x99ului a fost g\xc4\x83sit un tipar masiv de bronz cu conturul semicircular, a c\xc4\x83rui capete se prelungesc \xc3\xaen linii drepte, folosit pentru presarea pieselor ornamentale aplicate pe centur\xc4\x83 sau harna\xc8\x99ament. Aceast\xc4\x83 urm\xc4\x83 dateaz\xc4\x83 din secolului al VIII-lea, din vremea domina\xc8\x9biei avarilor.\n_START_SECTION_\nPerioada feudal\xc4\x83\n_START_PARAGRAPH_\nFeudalismul maghiar cucere\xc8\x99te treptat Transilvania, \xc3\xaen valea T\xc3\xa2rnavelor ajung\xc3\xa2nd \xc3\xaen secolul XII. Cea mai veche pomenire a Comitatului T\xc3\xa2rnava dateaz\xc4\x83 din 1214. Comitatul se \xc3\xaentindea la sud p\xc3\xa2n\xc4\x83 la r\xc3\xa2ul T\xc3\xa2rnava Mare (\xc3\xaentre Blaj \xc8\x99i Sighi\xc8\x99oara) \xc8\x99i la nord de la B\xc4\x83l\xc4\x83u\xc8\x99eri p\xc3\xa2n\xc4\x83 la Iernut. Prin mijlocul comitatului trecea T\xc3\xa2rnava Mic\xc4\x83. Comitatul cuprindea 113 localit\xc4\x83\xc8\x9bi prin care \xc8\x99i satul Dumbr\xc4\x83veni.\n_START_SECTION_\nPrimele atest\xc4\x83ri documentare\n_START_PARAGRAPH_\nNu se \xc8\x99tie precis c\xc3\xa2nd a avut loc transformarea satului Dumbr\xc4\x83veni \xc3\xaen t\xc3\xa2rg. Cert este c\xc4\x83 primul document despre Dumbr\xc4\x83veni dateaz\xc4\x83 din anul 1332, c\xc3\xa2nd localitatea apare sub numele de Ebes (Sacerdotes de Ebes). \xc3\x8en scrierea respectiv\xc4\x83 este vorba despre dijma din arhidiaconatul de T\xc3\xa2rnava/Cuculus ce o pl\xc4\x83te\xc8\x99te preotul Hermann din Ebes (Iba\xc8\x99fal\xc4\x83u \xc3\xaen limba rom\xc3\xa2n\xc4\x83) \xc3\xaen sum\xc4\x83 de patru banali vechi. Banalii erau o moned\xc4\x83 a timpului respectiv. _NEWLINE_\xc3\x8en documente din anii 1367 \xc8\x99i 1368 se vorbe\xc8\x99te despre posesiunile feudalilor din Iba\xc8\x99fal\xc4\x83u sub denumirea de \xe2\x80\x9dpossessions Ebessffalwa\xe2\x80\x9d, indic\xc3\xa2nd ca proprietari mai mul\xc8\x9bi feudali. La 1374 este amintit Ladislau, fiul lui Emeric din Iba\xc8\x99fal\xc4\x83u, ca fiind st\xc4\x83p\xc3\xa2nul acestui sat (Ladislao filio Emerici de Ebessffalwa). \xc3\x8entr-un document din 3 iulie 1381, regele Ludovic I de Anjou informeaz\xc4\x83 cele \xe2\x80\x9d\xc8\x98apte scaune\xe2\x80\x9d \xc8\x99i cele \xe2\x80\x9eDou\xc4\x83 Scaune\xe2\x80\x9d, Scaunul Media\xc8\x99ului \xc8\x99i Scaunul \xc8\x98eica, c\xc4\x83 el a \xc3\xaenglobat \xc3\xaen comitat posesiunile feudale din Iba\xc8\x99fal\xc4\x83u \xc8\x99i cele care apar\xc8\x9bineau de acestea. La 13 iunie 1391, regele Sigismund \xc3\xaens\xc4\x83rcineaz\xc4\x83 capitul din Alba Iulia s\xc4\x83 introduc\xc4\x83 pe Grigorie \xc8\x99i Petru, fiii lui Apa din M\xc4\x83l\xc3\xa2ncrav, \xc3\xaen st\xc4\x83p\xc3\xa2nirea p\xc4\x83r\xc8\x9bilor din mo\xc8\x99ia ce le revin de la Ladislau, fiul lui Emeric din Iba\xc8\x99fal\xc4\x83u. _NEWLINE_\xc3\x8entr-un document din 1 mai 1399, Iba\xc8\x99fal\xc4\x83ul apare sub denumirea de Ebesfolwa. \xc3\x8en acela\xc8\x99i timp sunt amintite \xc8\x99i satele Gogan, Ernea \xc8\x99i Hundorf. \xc3\x8en documente din sec XIV \xc8\x99i XV Dumbr\xc4\x83veni apare sub numele de Ebesffalwa (satul lui Ebes), care probabil a fost numele unui st\xc4\x83p\xc3\xa2n feudal. Numele de Ebesffalwa se va p\xc4\x83stra p\xc3\xa2n\xc4\x83 la \xc3\xaenceputul secolului al XVIII-lea, c\xc3\xa2nd localitatea va primi alt nume. Rom\xc3\xa2nii \xc3\xaei vor spune \xc3\xaen continuare Iba\xc8\x99fal\xc4\x83u, p\xc3\xa2n\xc4\x83 \xc3\xaen anul 1918, c\xc3\xa2nd va fi denumit Dumbr\xc4\x83veni.\n_START_SECTION_\nRe\xc8\x99edin\xc8\x9b\xc4\x83 domneasc\xc4\x83\n_START_PARAGRAPH_\n\xc3\x8en a doua jum\xc4\x83tate a secolului XIV-lea, t\xc3\xa2rgul Iba\xc8\x99fal\xc4\x83u se dezvolt\xc4\x83 \xc3\xaen suprafa\xc8\x9b\xc4\x83 \xc8\x99i ca popula\xc8\x9bie, ajung\xc3\xa2nd pe la 700 de locuitori. \xc3\x8en 1496, domeniul Dumbr\xc4\x83veni este st\xc4\x83p\xc3\xa2nit de familiile Bethlen, Fejerdi \xc8\x99i Apafi. Grigore Apafi, prefect al jude\xc8\x9bului Dob\xc3\xa2ca \xc8\x99i loc\xc8\x9biitorul mare\xc8\x99alului cur\xc8\x9bii lui Martinuzzi, guvernatorul Transilvaniei, cump\xc4\x83r\xc4\x83 \xc3\xaen 1552 toate mo\xc8\x99iile existente \xc3\xaen Dumbr\xc4\x83veni \xc8\x99i construie\xc8\x99te castelul feudal \xc3\xaen form\xc4\x83 de cetate. _NEWLINE_\xc3\x8en 1562 are loc r\xc4\x83scoala secuilor care, \xc3\xaempreun\xc4\x83 cu iobagii rom\xc3\xa2ni, atac\xc4\x83 \xc8\x99i avariaz\xc4\x83 serios castelul cetate de aici, care va fi ref\xc4\x83cut \xc3\xaen 1564 \xc8\x99i \xc3\xaent\xc4\x83rit cu noi bastioane. \xc3\x8en 1590 Nicoale Apafi, prefectul comitatului Cetatea de Balt\xc4\x83 \xe2\x80\x93 T\xc3\xa2rnava, \xc3\xae\xc8\x99i mut\xc4\x83 sediul oficial la castelul din Dumbr\xc4\x83veni. _NEWLINE_\xc3\x8en perioada fr\xc4\x83m\xc3\xa2nt\xc4\x83rilor politice din martie 1605, dup\xc4\x83 dizolvarea dietei, guvernatorul Transilvaniei, Gyulafi, vine \xc3\xaen tab\xc4\x83ra de la Dumbr\xc4\x83veni. Aici este atacat, \xc3\xaen 19 martie, de generalul Gheorghe Ra\xc8\x9b \xc8\x99i, ca urmare, fuge la \xc8\x98ard. _NEWLINE_\xc3\x8en 1645 se procedeaz\xc4\x83 la o nou\xc4\x83 \xc3\xaemp\xc4\x83r\xc8\x9bire a domeniului Dumbr\xc4\x83veni \xc3\xaentre Apafe\xc8\x99ti. Astfel, lui Boldisar Apafi \xc3\xaei revine mo\xc8\x99ia M\xc4\x83l\xc3\xa2ncrav \xc8\x99i 10 case cu iobagi rom\xc3\xa2ni la Dumbr\xc4\x83veni. Cum pe domeniul Dumbr\xc4\x83veni nu existau meseria\xc8\x99i, sunt trimi\xc8\x99i de la M\xc4\x83l\xc3\xa2ncrav un cizmar, un croitor, un rotar \xc8\x99i un \xc8\x9bes\xc4\x83tor. \xc3\x8en acela\xc8\x99i timp Mihai Apafi I prime\xc8\x99te via din M\xc4\x83l\xc3\xa2ncrav \xc8\x99i o treime din iobagii rom\xc3\xa2ni de la Hundorf \xc8\x99i Ernea. _NEWLINE_Dup\xc4\x83 moartea lui Grigorie Apafi, domeniul cet\xc4\x83\xc8\x9bii Dumbr\xc4\x83veni revine integral \xc3\xaen posesia lui Mihai Apafi I care este ales principe, la T\xc3\xa2rgu Mure\xc8\x99, \xc3\xaen 16 septembrie 1661. T\xc3\xa2rgul Dumbr\xc4\x83veni devine re\xc8\x99edin\xc8\x9b\xc4\x83 domneasc\xc4\x83. Dar domnia lui Mihai Apafi I nu este de bun augur deoarece \xe2\x80\x9dera mai bun de pop\xc4\x83 dec\xc3\xa2t de principe\xe2\x80\x9d (cronicarul Mihai Cserei). \xc3\x8ei pl\xc4\x83cea vinul, bea o vadr\xc4\x83 de opt cupe pe zi \xc8\x99i avea \xe2\x80\x9dpasiunea de a drege mereu oroloage\xe2\x80\x9d. La 27 noiembrie 1685 Mihai Apafi I semneaz\xc4\x83 la Dumbr\xc4\x83veni, \xc3\xaempreun\xc4\x83 cu Antidie Dunot, trimisiul \xc3\xaemp\xc4\x83ratului Austriei, un tratat prin care se oblig\xc4\x83 s\xc4\x83 \xc3\xaentre\xc8\x9bin\xc4\x83 armata imperial\xc4\x83.\n_START_SECTION_\nPerioada imperial\xc4\x83\n_START_PARAGRAPH_\nUnul dintre cele mai importante evenimente politice din timpul st\xc4\x83p\xc3\xa2nirii habsburgice este vizita \xc3\xaemp\xc4\x83ratului Iosif al II-lea Pe c\xc3\xa2nd era coregent cu Maria Terezia, acesta a vizitat ora\xc8\x99ul Dumbr\xc4\x83veni \xc3\xaen timpul c\xc4\x83l\xc4\x83toriei sale \xc3\xaen Transilvania. Ora\xc8\x99ul f\xc4\x83cea parte din cele 10 ora\xc8\x99e libere rege\xc8\x99ti din Transilvania. La 1 iunie 1773 Iosif al II-lea sose\xc8\x99te dinspre Sighi\xc8\x99oara la Dumbr\xc4\x83veni. Pe drum particip\xc4\x83 la exerci\xc8\x9biile de arme ale trupelor habsburgice de dincoace de Hoghilag, din jos de Birtul P\xc4\x83durarului, unde erau postate batalioane de grenadieri la care Iosif al II-lea ajunge mar\xc8\x9bi seara, la ora 7. Dup\xc4\x83 terminarea exerci\xc8\x9biilor Iosif al II-lea a intrat \xc3\xaen Dumbr\xc4\x83veni unde a fost cazat \xc3\xaen casa armeanului Martin Gaspar care \xc8\x9binea Hanul Iba\xc8\x99fal\xc4\x83ului. \xc3\x8en urma vizitei \xc3\xaemp\xc4\x83r\xc4\x83te\xc8\x99ti, pe Hanul Iba\xc8\x99fal\xc4\x83ului a fost montat\xc4\x83 o plac\xc4\x83 ce avea inscrip\xc8\x9bionat: \xe2\x80\x9dBenedictus Iosephus II Imperator Augustus atque Pius Rex Pater patriae nos hoc anno 1773 in Junio visitavit\xe2\x80\x9d. Dup\xc4\x83 1989 placa respectiv\xc4\x83 a fost \xc3\xaendep\xc4\x83rtat\xc4\x83 de pe cl\xc4\x83direa transformat\xc4\x83 ast\xc4\x83zi \xc3\xaen magazin alimentar.\n_START_SECTION_\nPerioada modern\xc4\x83\n_START_PARAGRAPH_\nFr\xc4\x83m\xc3\xa2nt\xc4\x83rile revolu\xc8\x9bionare din 1848 au ecou \xc8\x99i \xc3\xaen ora\xc8\x99ul Dumbr\xc4\x83veni. Ora\xc8\x99ul este cucerit \xc3\xaen dou\xc4\x83 r\xc3\xa2nduri de generalul J\xc3\xb3zef Bem care \xc3\xaempreun\xc4\x83 cu marele revolu\xc8\x9bionar maghiar S\xc3\xa1ndor Pet\xc5\x91fi, a poposit aici trei zile. Dup\xc4\x83 1848 ora\xc8\x99ul cunoa\xc8\x99te o perioad\xc4\x83 de relativ\xc4\x83 lini\xc8\x99te._NEWLINE_Administra\xc8\x9bia ora\xc8\x99ului sufer\xc4\x83 o modificare \xc3\xaen 1871, ajung\xc3\xaend sub controlul comitatului T\xc3\xa2rnava Mic\xc4\x83. \xc3\x8en acest timp, Elisabetopolul este sediu de pretur\xc4\x83 de care apar\xc8\x9bin 32 de sate. La Tribunalul Elisabetopol erau arondate localit\xc4\x83\xc8\x9bile Media\xc8\x99, Sighi\xc8\x99oara, Rupea, Cincu Mare, Agnita, Husus\xc4\x83u \xc8\x99i Dicios\xc3\xa2nmartin (8 localit\xc4\x83\xc8\x9bi cu 234 de comune). _NEWLINE_\xc3\x8en 1871 a fost construit\xc4\x83 linia ferat\xc4\x83, ceea ce contribuie la dezvoltarea ora\xc8\x99ului, pe aceast\xc4\x83 cale f\xc4\x83c\xc3\xa2ndu-se export de i\xc8\x9be \xc8\x99i materii prime \xc3\xaentre Austria \xc8\x99i \xc8\x9aara Rom\xc3\xa2neasc\xc4\x83. _NEWLINE_Dup\xc4\x83 1875 se construie\xc8\x99te cl\xc4\x83direa Tribunalului (actual Centrul \xc8\x98colar Pentru Educa\xc8\x9bie Incluziv\xc4\x83), se m\xc4\x83re\xc8\x99te Liceul teoretic, precum \xc8\x99i capacitatea caz\xc4\x83rmii. Odat\xc4\x83 cu construirea tribunalului \xc8\x99i penitenciarului (aici a fost \xc3\xaenchis\xc4\x83, c\xc3\xa2teva luni, Ana Pauker), p\xc3\xa2n\xc4\x83 dup\xc4\x83 al doilea r\xc4\x83zboi mondial, \xc3\xaen acest ora\xc8\x99 au loc judec\xc4\x83\xc8\x9bi, se dau sentin\xc8\x9be, se \xc3\xaentocmesc acte notariale, Dumbr\xc4\x83veniul dispun\xc3\xa2nd de o carte funciar\xc4\x83 proprie. De\xc8\x99i re\xc8\x99edin\xc8\x9b\xc4\x83 de plas\xc4\x83 numai pe l\xc3\xa2ng\xc4\x83 centrul judec\xc4\x83toresc, ora\xc8\x99ul dispune \xc8\x99i de o banc\xc4\x83 de credit, spital \xc8\x99i o serie de asocia\xc8\x9bii de mici me\xc8\x99te\xc8\x99ugari. _NEWLINE_Dup\xc4\x83 1900 ora\xc8\x99ul Elisabetopol cunoa\xc8\x99te o perioad\xc4\x83 de relativ\xc4\x83 stagnare, r\xc4\x83m\xc3\xa2ne doar un centru comercial lipsit de importan\xc8\x9b\xc4\x83, dar cu mare influen\xc8\x9b\xc4\x83 asupra a\xc8\x99ez\xc4\x83rilor de pe cele dou\xc4\x83 T\xc3\xa2rnave.\n_START_SECTION_\nArmenii\n_START_PARAGRAPH_\nPentru prima dat\xc4\x83, armenii sunt aminti\xc8\x9bi ca tr\xc4\x83ind \xc3\xaen Dumbr\xc4\x83veni \xc3\xaen anul 1671. De altfel, potrivit unui privilegiu dat de Mihai Apafi I, ei au fost coloniza\xc8\x9bi pentru prima oar\xc4\x83 la Dumbr\xc4\x83veni \xc8\x99i Gherla, \xc8\x99i de aici s-au r\xc4\x83sp\xc3\xa2ndit \xc3\xaen toate ora\xc8\x99ele Transilvaniei. Ei \xc3\xaenfiin\xc8\x9beaz\xc4\x83 \xc3\xaen ora\xc8\x99 o companie comercial\xc4\x83, ceea ce contribuie din plin la dezvoltarea localit\xc4\x83\xc8\x9bii._NEWLINE_Odat\xc4\x83 cu instaurarea st\xc4\x83p\xc3\xa2nirii habsburgice \xc3\xaen Transilvania, Dumbr\xc4\x83veniul este administrat de coloni\xc8\x99tii armeni. Ei aveau privilegiu dat de Mihai Apafi al II-lea, fiul fostului principe, de a \xc3\xae\xc8\x99i alege primar dintre oamenii lor cei mai capabili \xc8\x99i, \xc3\xaen caz de litigii comerciale, s\xc4\x83 apeleze la compania greceasc\xc4\x83. \xc3\x8en cazuri de judecat\xc4\x83 cu oameni de pe domeniul Dumbr\xc4\x83veni, armenii sunt judeca\xc8\x9bi de ofi\xc8\x9beri proprii. Aveau drepturi autonome \xc8\x99i \xc3\xae\xc8\x99i puteau alege preo\xc8\x9bii, primarii etc. _NEWLINE_\xc3\x8en 2 septembrie 1727, domeniul cet\xc4\x83\xc8\x9bii Dumbr\xc4\x83veni trece \xc3\xaen posesia imperiului habsurgic, ocazie cu care se face inventarierea veniturilor. Se constat\xc4\x83 c\xc4\x83 aici tr\xc4\x83iesc 77 de familii de iobagi (203 persoane) din care 69 de familii sunt rom\xc3\xa2ne\xc8\x99ti, iar restul maghiare. Iobagii rom\xc3\xa2ni tr\xc4\x83iesc \xc3\xaen Cocoroveni, iar cei maghiari \xc3\xaen jurul castelului. _NEWLINE_Din 1714, Dumbr\xc4\x83veni trece \xc3\xaen proprietatea fiscului, iar \xc3\xaemp\xc4\x83ratul Carol al V-lea \xc3\xael atribuie armenilor \xc8\x99i devine \xe2\x80\x9dora\xc8\x99 privilegiat\xe2\x80\x9d. De acum \xc3\xaenainte se va numi Elisabetopolis. Tot acum se pun bazele organiz\xc4\x83rii administrative a ora\xc8\x99ului cu dreptul de a alege magistratul, primarul \xc8\x99i notarul. La acestea se mai adaug\xc4\x83 dreptul de t\xc3\xa2rg s\xc4\x83pt\xc4\x83m\xc3\xa2nal \xc8\x99i de trei ori pe an t\xc3\xa2rg de \xc8\x9bar\xc4\x83, dreptul de a construi pod peste r\xc3\xa2ul T\xc3\xa2rnava \xc8\x99i de a \xc3\xaencasa vam\xc4\x83._NEWLINE_Complexul rupestru al haiducilor de la Dumbraveni Din Castelul Maria Tereza_NEWLINE_(Zvon: Este vorba despre tunelul secret de la Dumbr\xc4\x83veni pina la Slimnic aproape de Sura Mare datind din \xc2\xa01730 care are lungimea de 58 kilometri (construite cu var cald prin care familia putea sa se refugieze in caz de pericol. \xc2\xa0iar din Slimnic o continuare spre Sibiu printr-un tunel lung de 19 kilometri. Aici ar fi ascuns haiducii comori . Numele orasului de pe Tarnava ,in care convietuiesc circa 9000 de cetateni \xe2\x80\x93 Dumbraveniul este o achizitie a Romaniei Mari 1818 si se potriveste de minune cu multitudinea dumbravilor, a codrilor, cu o natura deosebit de imbietoare.))_NEWLINE_Orasul este asezat pe valea Tarnavei Mari la 46 grade 13 min latitudine estica si 42 grade si 12 min longitudine nordica, la aproximativ 320 metri deasupra nivelului marii._NEWLINE_\xc2\xa0 \xc2\xa0 \xc2\xa0 \xc2\xa0 In cadrul judetului Sibiu, orasul Dumbraveni se gaseste la 70\xc2\xa0km spre N-E de Sibiu pe magistrala a 3-a C.F.R si pe soseaua nationala 14. Orasul Dumbraveni este alcatuit administrativ din localitatile Sarosul pe Tarnave, Hoghilag, Ernea._NEWLINE_\xc2\xa0 \xc2\xa0 \xc2\xa0 \xc2\xa0 Orasul Dumbraveni a luat nastere prin unirea a doua asezari omenesti:\'\'a satului romanesc\'\' si a orasului infiintat la marginea satului, Elizabeto polis, Elisabetvaros, dat dupa numele fiicei regelui ungur Andre II al carui chip se gaseste Castelul a fost cladit sub forma de patrulater; in prezent s-a pastrat doar doua parti. La intrarea dinspre sud erau doi lei sculptati in calcar din care unul s-a pierdut, iar celalalt a r\xc4\x83mas._NEWLINE_\xc2\xa0 \xc2\xa0 \xc2\xa0 \xc2\xa0 Una dintre legende spune ca, din pivnitele imense ale castelului, care avea 78 de camere, pornea un tunel secret, larg si boltit cu ziduri impermeabile Al doilea tunel se zice ca ducea catre Malancrav, la 19\xc2\xa0km distanta._NEWLINE_\xc2\xa0 \xc2\xa0 \xc2\xa0 \xc2\xa0 ((Pentru istorici: Cert este, c\xc4\x83 exista/\xc4\x83 macar un tunel care iese in pivnita unei case, vis-a-vis prin parc. In anii 1970, acolo locuia profesorul de muzica Binder cu familia (originar din Laslea, ulterior dirijor filarmonia Sibiu). Autorul acestui(!) paragraf, pe atunci copil si prieten cu cei mai tineri doi baieti al profesorului, m-am tarat cu o lanterna circa 2 metri in tunel. Am vazut balarii si schelete de pisici si broaste. Intrarea/iesirea de circa 100\xc2\xa0cm latime si circa 70\xc2\xa0cm inaltime, se afla in partea de jos in zidul catre strada/parc. Tunelul se largeste si se mareste in jos. Probabil tunelul conecta castelul cu acea casa. In anii 1960 in parc se afla o constructie/biserica neterminata, ulterior demolata. Poateca ea se afla direct pe tunel, asa ca acolo tunelul poate fi actual intrerupt. Sunt povesti, ca tunelul ar fi fost larg si ca ar fi dus pe sub Tarnava pana la Malancrav, sau la castelul din Cri\xc8\x99, sau altundeva.))_NEWLINE_\xc2\xa0 \xc2\xa0 \xc2\xa0 \xc2\xa0 O alta legenda ,care a fost adeverita de arheologi, este aceea care spune ca in zidurile castelului au fost tencuite scrisorile de amor ale unui membru din familia Appafi. Scrisorile au fost gasite cand castelul a fost renovat si sunt probabil, pastrate si in zilele noastre de un cetatean din oras._NEWLINE_\xc2\xa0 \xc2\xa0 \xc2\xa0 \xc2\xa0 Tentativa de a descoperi cat mai multe informatii despre misteriosul castel Appafi, nu s-ar putea epuiza intr-un scurt documentar ca acesta. \xc2\xa0 \xc2\xa0De aceea cititorii sunt invitati sa participe cu mai multe informatii. Primele atest\xc4\x83ri documentare[modificare | modificare surs\xc4\x83]_NEWLINE_Nu se \xc8\x99tie precis c\xc3\xa2nd a avut loc transformarea satului Dumbr\xc4\x83veni \xc3\xaen t\xc3\xa2rg. Cert este c\xc4\x83 primul document despre Dumbr\xc4\x83veni dateaz\xc4\x83 din anul 1332, c\xc3\xa2nd localitatea apare sub numele de Ebes (Sacerdotes de Ebes). \xc3\x8en scrierea respectiv\xc4\x83 este vorba despre dijma din arhidiaconatul de T\xc3\xa2rnava/Cuculus ce o pl\xc4\x83te\xc8\x99te preotul Hermann din Ebes (Iba\xc8\x99fal\xc4\x83u \xc3\xaen limba rom\xc3\xa2n\xc4\x83) \xc3\xaen sum\xc4\x83 de patru banali vechi. Banalii erau o moned\xc4\x83 a timpului respectiv. \xc3\x8en documente din anii 1367 \xc8\x99i 1368 se vorbe\xc8\x99te despre posesiunile feudalilor din Iba\xc8\x99fal\xc4\x83u sub denumirea de \xe2\x80\x9dpossessions Ebessffalwa\xe2\x80\x9d, indic\xc3\xa2nd ca proprietari mai mul\xc8\x9bi feudali. La 1374 este amintit Ladislau, fiul lui Emeric din Iba\xc8\x99fal\xc4\x83u, ca fiind st\xc4\x83p\xc3\xa2nul acestui sat (Ladislao filio Emerici de Ebessffalwa). \xc3\x8entr-un document din 3 iulie 1381, regele Ludovic I de Anjou informeaz\xc4\x83 cele \xe2\x80\x9d\xc8\x98apte scaune\xe2\x80\x9d \xc8\x99i cele \xe2\x80\x9eDou\xc4\x83 Scaune\xe2\x80\x9d, Scaunul Media\xc8\x99ului \xc8\x99i Scaunul \xc8\x98eica, c\xc4\x83 el a \xc3\xaenglobat \xc3\xaen comitat posesiunile feudale din Iba\xc8\x99fal\xc4\x83u \xc8\x99i cele care apar\xc8\x9bineau de acestea. La 13 iunie 1391, regele Sigismund \xc3\xaens\xc4\x83rcineaz\xc4\x83 capitul din Alba Iulia s\xc4\x83 introduc\xc4\x83 pe Grigorie \xc8\x99i Petru, fiii lui Apa din M\xc4\x83l\xc3\xa2ncrav, \xc3\xaen st\xc4\x83p\xc3\xa2nirea p\xc4\x83r\xc8\x9bilor din mo\xc8\x99ia ce le revin de la Ladislau, fiul lui Emeric din Iba\xc8\x99fal\xc4\x83u. \xc3\x8entr-un document din 1 mai 1399, Iba\xc8\x99fal\xc4\x83ul apare sub denumirea de Ebesfolwa. \xc3\x8en acela\xc8\x99i timp sunt amintite \xc8\x99i satele Gogan, Ernea \xc8\x99i Hundorf. \xc3\x8en documente din sec XIV \xc8\x99i XV Dumbr\xc4\x83veni apare sub numele de Ebesffalwa (satul lui Ebes), care probabil a fost numele unui st\xc4\x83p\xc3\xa2n feudal. Numele de Ebesffalwa se va p\xc4\x83stra p\xc3\xa2n\xc4\x83 la \xc3\xaenceputul secolului al XVIII-lea, c\xc3\xa2nd localitatea va primi alt nume. Rom\xc3\xa2nii \xc3\xaei vor spune \xc3\xaen continuare Iba\xc8\x99fal\xc4\x83u, p\xc3\xa2n\xc4\x83 \xc3\xaen anul 1918, c\xc3\xa2nd va fi denumit Dumbr\xc4\x83veni._NEWLINE_\xc3\x8en 3 octombrie 1746 Maria Terezia \xc3\xaent\xc4\x83re\xc8\x99te acest privilegiu, iar biserica armenilor va fi subordonat\xc4\x83 Episcopiei catolice de Alba Iulia. \xc3\x8entr-un al treilea privilegiu, din 28 noiembrie 1758, armenii ob\xc8\x9bin de la Maria Terezia domeniul Iba\xc8\x99fal\xc4\x83ului \xc3\xaempreun\xc4\x83 cu satele din jur. \xc3\x8en aceast\xc4\x83 perioad\xc4\x83 se construie\xc8\x99te Catedrala armeneasc\xc4\x83, una dintre cele mai frumoase din \xc8\x9bar\xc4\x83. \xc3\x8en anul 2010, mai exact \xc3\xaen 15 iulie, s-a deschis la Dumbr\xc4\x83veni Colec\xc8\x9bia Muzeal\xc4\x83 a Armenilor din Transilvania din Dumbr\xc4\x83veni, jud. Sibiu.\n_START_SECTION_\n\xc3\x8env\xc4\x83\xc8\x9b\xc4\x83m\xc3\xa2nt\n_START_PARAGRAPH_\nDocumentele vremii atest\xc4\x83 pentru prima oar\xc4\x83 un \xc3\xaenv\xc4\x83\xc8\x9b\xc4\x83m\xc3\xa2nt primar confesional \xc3\xaen anul 1885, \xc3\xaenv\xc4\x83\xc8\x9b\xc4\x83m\xc3\xa2nt str\xc3\xa2ns legat de interesele de breasl\xc4\x83 ale armenilor. Popula\xc8\x9bia Dumbr\xc4\x83veniului intr\xc4\x83 \xc3\xaen leg\xc4\x83tur\xc4\x83 cu marile asocia\xc8\x9bii religioase \xc8\x99i culturale ale armenilor, \xc3\xaen care se sim\xc8\x9beau puternic influen\xc8\x9be iluministe ale Apusului. _NEWLINE_\xc3\x8en urma dona\xc8\x9biei consilierului Copci Petru, \xc3\xaen anul 1744 a \xc3\xaenceput s\xc4\x83 func\xc8\x9bioneze \xc3\xaen Dumbr\xc4\x83veni prima \xc8\x99coala primar\xc4\x83 (localul construit atunci \xc3\xaen acest scop ad\xc4\x83poste\xc8\x99te ast\xc4\x83zi o serie de unit\xc4\x83\xc8\x9bi de prest\xc4\x83ri servicii, gospod\xc4\x83rie comunal\xc4\x83, \xc3\xaen strada T. Vladimirescu nr. 47). Se preda \xc3\xaen limba armean\xc4\x83, maghiar\xc4\x83 \xc8\x99i german\xc4\x83. Din 1744 a existat \xc3\xaen ora\xc8\x99 un \xc3\xaenv\xc4\x83\xc8\x9b\xc4\x83m\xc3\xa2nt permanent \xc3\xaen care erau cuprin\xc8\x99i \xc8\x99i copii de rom\xc3\xa2ni. Tot \xc3\xaen acest an, \xc8\x99coala este oficial recunoscut\xc4\x83 de c\xc4\x83tre statul maghiar. Astfel, \xc8\x99coala s-a dezvoltat \xc3\xaen Dumbr\xc4\x83veni \xc3\xaenainte de a lua av\xc3\xa2nt \xc3\xaen alte ora\xc8\x99e ale Transilvaniei, unde vor \xc3\xaencepe s\xc4\x83 ia fiin\xc8\x9b\xc4\x83 \xc8\x99coli abia dupa edictul "Ratio educationis" dat \xc3\xaen 1774 de Maria Terezia. _NEWLINE_\xc3\x8en anul 1842, ia fiin\xc8\x9b\xc4\x83 gimnaziul romano-catolic "Rafael Alexandru", iar \xc3\xaen 1847 Liceul maghiar care func\xc8\x9bioneaz\xc4\x83 p\xc3\xa2n\xc4\x83 \xc3\xaen anul 1919, c\xc3\xa2nd se transform\xc4\x83 \xc3\xaen Liceul teoretic "Timotei Cipariu". La acest liceu au \xc3\xaenv\xc4\x83\xc8\x9bat o seam\xc4\x83 de personalit\xc4\x83\xc8\x9bi rom\xc3\xa2ne, precum Teohar Mihada\xc8\x99, Mircea Muthu \xc8\x99i al\xc8\x9bii. Liceul teoretic a func\xc8\x9bionat p\xc3\xa2n\xc4\x83 \xc3\xaen anul 1948, c\xc3\xa2nd a fost transformat \xc3\xaen liceu agricol._NEWLINE_\xc3\x8en prezent, \xc3\xaen ora\xc8\x99 func\xc8\x9bioneaz\xc4\x83 dou\xc4\x83 licee \xc8\x99i anume Liceul Teoretic Dumbr\xc4\x83veni \xc8\x99i Liceul Agricol Timotei Cipariu. Deasemenea, func\xc8\x9bioneaz\xc4\x83 Centrul \xc8\x98colar Pentru Educa\xc8\x9bie Incluziv\xc4\x83 care \xc8\x99colarizeaz\xc4\x83 copii cu cerin\xc8\x9be educa\xc8\x9bionale speciale (CES) \xc8\x99i dou\xc4\x83 gr\xc4\x83dini\xc8\x9be cu program normal \xc8\x99i una cu program prelungit, dar \xc8\x99i o cre\xc8\x99\xc4\x83._NEWLINE_Liceul Teoretic de\xc8\x9bine profilul matematic\xc4\x83-informatic\xc4\x83 iar Liceul Agricol Timotei Cipariu profile pe latura tehnologic\xc4\x83.\n_START_SECTION_\nTransportul feroviar\n_START_PARAGRAPH_\nOra\xc8\x99ul dispune de o gar\xc4\x83 situat\xc4\x83 pe Strada G\xc4\x83rii, paralel\xc4\x83 cu DN14._NEWLINE_\xc3\x8en data de 5 februarie 1913 a avut loc accidentul feroviar de la Elisabetopol (Eisenbahnunfall von Erzs\xc3\xa9betv\xc3\xa1ros), \xc3\xaen care au murit trei persoane. Prin\xc8\x9bul Eitel Friedrich al Prusiei, fiul \xc3\xaemp\xc4\x83ratului Wilhelm al II-lea al Germaniei, care se afla \xc3\xaen tren, a sc\xc4\x83pat nev\xc4\x83t\xc4\x83mat.\n_START_SECTION_\nTransportul rutier\n_START_PARAGRAPH_\nOra\xc8\x99ul Dumbr\xc4\x83veni este str\xc4\x83b\xc4\x83tut de Drumul Na\xc8\x9bional 14, precum \xc8\x99i de drumuri jude\xc8\x9bene. DN14 travereseaz\xc4\x83 ora\xc8\x99ul \xc3\xaen partea de sud, pe o distan\xc8\x9b\xc4\x83 relativ mic\xc4\x83. Deasemenea, datorit\xc4\x83 faptului c\xc4\x83 traficul greu nu travereseaz\xc4\x83 ora\xc8\x99ul, ci doar margiena acestuia prin DN14, acesta poate fi denumit \xc8\x99i centura ocolitoare a ora\xc8\x99ului Dumbr\xc4\x83veni.\n_START_SECTION_\nPersonalit\xc4\x83\xc8\x9bi\n_START_PARAGRAPH_\nIosif Manfi, a func\xc8\x9bionat ca \xc3\xaenv\xc4\x83\xc8\x9b\xc4\x83tor la Iba\xc8\x99fal\xc4\x83u, a f\xc4\x83cut liceul la Blaj \xc8\x99i T\xc3\xa2rgu Mure\xc8\x99, filosofia la Liceul romano-catolic din Cluj, pe urm\xc4\x83 a fost "magistru" la \xc8\x99colile normale din Blaj. \xc3\x8en 1820, mitropolitului Moldovei Veniamin Costache \xc8\x99i-a propus reorganizarea seminarului de la Socola (Ia\xc8\x99i). Pentru aceasta a fost trimis, la Cluj, Gheorghe Asachi cu misiunea de a-i cere guvernatorului Bannfy aprobare pentru trei tineri absolven\xc8\x9bi de la Blaj care erau necesari ca profesori \xc3\xaen Moldova. Dup\xc4\x83 ob\xc8\x9binerea aprob\xc4\x83rii, Asachi i-a g\xc4\x83sit \xc8\x99i ales pe Ion Costea, Iosif Manfi \xc8\x99i Vasile Bob Fabian. Astfel, \xc3\xaencep\xc3\xa2nd cu anul 1820, Iosif Manfi a devenit profesor de gramatic\xc4\x83 latin\xc4\x83 la Seminarul din Socola, Ia\xc8\x99i.'